Sain mõned nädalad tagasi kirja Martinilt (ühendavaks vahelüliks Mirkutsk). Martin on suveni Sichuanis, mis on minu poolt vaadates ülejärgmine provints (vahepeale jääb veel eelmise kümnendi lõpuni Sichuani osaks olnud Chongqing). Sichuan on kuulus peamiselt oma toidu pärast, aga lisaks on neil ka ilus loodus ja usutavasti veel muud mainimisväärset, aga hetkel mitte mainimistleidvat.    Martin on hoogne blogipidaja ja see on hea, sest ta viibib üsna eksootilistes oludes - hetkel on ta ühes külas ja õpetab inglise keelt - ning saab Hiinat vaadata hoopis teisest nurgast kui ma siin suuremat sorti linna keskel. Lisaks on temaga kaasa sõitnud fotokaamera, seega saab tekstile illustreerivad pildid ka  juurde.    Martini blogi aadress on keskriigis.blogspot.com ja fotod leiab flickrist.